Ploue

Ploue zo ur gumun e Breizh, e Bro-Wened e departamant ar Mor-Bihan. Penn kanton e oa betek 2015.
 Douaroniezh 

 War lez ar Skorf emañ Ploue.
 Gerdarzh 
 Diwar plou- » ha Doe, manac'h brezhonHenri Guiriec, La Région de l'Ellé - bas et haut Ellé, e ti an aozer, 1939, (e galleg), pajenn 21.
 Ardamezioù 
70pxEn geotet e gember en aour, e gab en erminig karget gant ur c'houdreustell gommek en glazur.
Diviz-kêr : 26 a viz C'hwevrer 1981
 Istor 
 Dispac'h Gall 
 Melestradurezh: krouet e voe ar gumun e 1790. Gant al lezenn eus an 23 a viz Eost 1790 e voe lakaet da bennlec'h kanton Ploue gant peder c'humun: Kalann, Lanvodan, Ploue ha Zinzag-Lokrist; e distrig Henbont e oa; miret ha brasaet e voe anton Ploue e 1801 gant al lezenn eus an 8 pluviôse an IX (28 a viz Genver 1801), dezhi an titl loi portant réduction du nombre de justices de paix; lakaet e voe Ploue en arondisamant an Oriant bet krouet e 1800Robert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, Ar Faoued, 2006, pajennoù 59, 146, 168 ha 270Cassini - EHESS - Ploue - Fichenn ar gumun.

 Brezel-bed kentañ  
 Mervel a reas 224 gwaz eus ar gumun abalamour d'ar brezel, da lâret eo 4,55 % eus he foblañs e 1911Monumant ar re varv Memorialgenweb. 
 Maroko 
 Lazhet e voe ur soudard eus ar gumun en El Herri d'an 13 a viz Du 1914Fichenn hiniennel - Memorial Genweb.
 Eil brezel-bed  
 1944: 
 d'ar 1 a viz Even e kouezhas ur c'harr-nij (Spitfire LFIX marilhet MK798 ha kodet JX-R) eus Royal Air Force (aerlu ar Rouantelezh-Unanet) e Ploue; e nijour a voe gloazet ha tapet gant an Alamaned; mervel a reas en ospital e RoazhonPertes RAF Morbihan; 
 d'ar 4 a viz Gouere e voe tapet 165 000 lur en ti-post gant tud eus ar Rezistañs, ha d'an 3 a viz Eost e voe roet 20 000 Lur d'an FFIRobert Bouvier, Bernard Le Montagner, Alain Revoy ha Dominique Reynaud, Histoire de la Poste dans le Morbihan, Embannadurioù Liv'Editions, ar Faoued, 2006, pajennoù 272 ha 273 .

 1945: d'an 23 a viz Mae e voe kavet korfoù marv pevar den eus ar gumun e-tal gwikadell Porzh-Loeiz. Er Rezistañs e oant; fuzuilhet e oant bet gant al lu alamanRené Le Guénic, Morbihan - Mémorial de la Résistance, 1998, pajennoù  315-316.
 Mervel a reas 35 den ag ar gumun abalamour d'ar brezelMemorialgenweb. 
 Brezelioù didrevadennañ 
 Brezel Indez-Sina 
 Mervel a reas nav milour eus ar gumunMemorialgenweb. 
 Brezel Aljeria 
 Mervel a reas nav milour eus ar gumunMemorialgenweb. 
 Brezhoneg 
 Ya d'ar brezhoneg 
 D’an 10 a viz C'hwevrer 2006 e oa bet votet ar garta Ya d'ar brezhoneg gant kuzul-kêr ar gumun.
 D'an 22 a viz Mezheven 2006 e oa bet roet d'ar gumun al label Ya d'ar brezhoneg live 1.
 Deskadurezh 
 Klasoù divyezhek publik a zo eno abaoe 1994.
 E distro-skol 2024 e oa 114 skoliad enskrivet er c'hlasoù divyezhek (17 % eus skolidi ar gumun evit a sell ouzh ar c'hentañ derez)Distro-skol ar c’helenn divyezhek.
 Monumantoù ha traoù heverk 

 Chapel Intron-Varia ar Bleuñv.

 Iliz katolik Sant Owen.

 Monumant ar re varv e-tal an iliz katolik, luc'hskeudenn ha kartenn-bost Memorial Genweb.
 Plakennoù ar re varv (1914-1918) en iliz katolik, luc'hskeudennMemorial Genweb.
 Monumant ar Rezistanted, luc’hskeudennMemorial Genweb.
 Emdroadur ar boblañs abaoe 1962 

 Melestradurezh 
 Tud 
Tud ganet eno
1954 : Alan Botrel, skrivagner brezhonek.
Tud marvet eno
2015 : Herri ar Borgn, skrivagner brezhonek.
Tud hag o deus bevet eno
 Stefan ar Strad, skrivagner brezhonek, a zo bet person e Ploue.
 Sport 
 Marc'hhouarnerezh e Ploue
Tro Bro-C'hall war varc'h-houarn
 15 a viz Gouere 1998 : loc'hañ a ra 4e tennad-hent Tro Bro-C'hall eus Ploue war-du Cholet (Maine-et-Loire).
 14 a viz Gouere 2002 : 8 tennad-hent Tro Bro-C'hall etre Saint-Martin-de-Landelles (Manche) ha Ploue; trec'h eo Karsten Kroon (Izelvroioù).
 Gevelliñ 
  : Pershore (Worcestershire), 1996
  : Küps (Bavaria), 1998
 Liammoù diavaez 

 Ploue war lec'hienn Geobreizh
 Dave ha notennoù 

Rummad:Kumunioù ar Mor-Bihan
Rummad:Kumunioù Bro-Wened
Rummad:Kumunioù bet krouet er Mor-Bihan e 1790
Rummad:Nijerezioù ar C'hommonwealth aet d'ar strad e Breizh e-pad an Eil brezel-bed
Rummad:Tud lakaet d'ar marv gant al lu alaman e Porzh-Loeiz e 1944
Rummad:Argant tapet e tiez-post ar Mor-Bihan gant tud eus ar Rezistañs e 1944